《题高房山夜山图》
宋代·吕同老

我昔绝江看吴山，朝光正落山水间。
金波远自海门人，翠岚高插扶桑殷。
安和璚楼有夜景，明月苍茫堕清影。
李侯胜赏高侯笔，展卷一时如梦醒。

作者简介：约公元一二七四年前后在世字和甫，济南人。生卒年均不详，约宋度宗成淳末前后在世。入元不仕。能词，尝与唐珏、唐艺孙、陈恕可等唱和于天柱山房，作赋蟹调，寄桂枝香。